Шихан (ҡая)

Шихан — Рәсәйҙең Свердловск өлкәһе Краснотурьинск округының Шихан ҡасабаһы тирә -яғында Каква йылғаһының уң ярында урынлашҡан ҡая.
 Исеме 
Шихан һүҙе төрки телдән айырым торған ҡалҡыулыҡты, тауҙы аңлата.

 Тасуирламаһы 
Ҡасаба инде күптән юҡ, хәҙер уның урынында Богословский алюминий заводының «Шихан» спорт-сәламәтләндереү комплексы урынлашҡан, әммә ул да әлеге ваҡытта эшләмәй, консервацияланған һәм һатыуға ҡуйылғанУрал: Удивительный Шихан и красавица Каква.

Яр буйы эзбизташ ҡаяһы йылғаның бөгөлөндә 60 м тиклем бейеклектә айырым ҡая ҡалдыҡтары рәүешендә 500 м тиклем һуҙылғанРундквист Н., Задорина О.Свердловская область. От А до Я: Иллюстрированная краеведческая энциклопедия.— Екатеринбург: Квист, 2009.— 456 с.— ISBN 978-5-85383-392-0.. Ҡая ярыҡтары һәм киртләс урындары ҡая флораһын үҙ эсенә ала, унда Альп астраһы, Урал йоҡо үләне, энә япраҡлы ҡәнәфер, Себер һары умырзаяһы, Альп вудсияһы ҡаҙыяғы үҫә. Ҡаяларҙа ваҡ ағаслыҡта Гмелина чина, бикә үләне, күк көртмәле, ҡыҙыл бөрлөгән, ҡара ҡарағат үҫә.

2001 йылда 2001 йылдың 17 ғинуарындағы Свердловск өлкәһенең 41-ПП Хөкүмәт Ҡарары менән Шихан ҡаялары өлкә әһәмиәтендәге тәбиғәттең геоморфологик һәм ботаник ҡомартҡылары тип иғлан ителә. Ошо уҡ хоҡуҡи акт менән объект биләмәһен Карпинский урмансылығы һаҡ аҫтына алаОб утверждении перечней особо охраняемых природных территорий, расположенных в Свердловской области. Айырыусы һаҡлана торған табиғәт территорияһы майҙаны 0,7 га тәшкил итә. Тәбиғәт ҡомартҡыһын һаҡлау өсөн тирә-яҡ территорияның таҙалығын тотоу мөһим, шулай уҡ ҡаялар эргәһендә усаҡтар яғыу, кемпингтар ойоштороу тыйыла.

 Иҫкәрмәләр 

 Шулай уҡ ҡарағыҙ 
 Шихан. Свердловская область

 Һылтанмалар 

 Скалы Шихан на сайте ООПТ России 

Категория:Свердловск өлкәһенең тәбиғәт ҡомартҡылары
Категория:Тарихи Башҡортостан ерҙәре топонимикаһы
Категория:Свердловск өлкәһе ҡаялары
Категория:Алфавит буйынса махсус һаҡланыусы тәбиғәт биләмәләре